Ουόλτ Φρέιζερ

Ο **Ουόλτερ «Ουόλτ» Φρέιζερ** (*Walter "Walt" Frazier Jr.*, γεννήθηκε στις 29 Μαρτίου 1945) είναι Αμερικανός πρώην επαγγελματίας καλαθοσφαιριστής της Εθνικής Ένωσης Καλαθοσφαίρισης (NBA). Ένας από τους καλύτερους στη θέση του πόιντ γκαρντ όλων των εποχών, οδήγησε τους Νιου Γιορκ Νικς στα δύο μόνο πρωταθλήματα της ομάδας (1970 και 1973).

## Βιογραφία

Το μεγαλύτερο από τα εννέα παιδιά, ο Φρέιζερ έπαιξε αρχικά ποδόσφαιρο και μπέιζμπολ. Έμαθε μπάσκετ σε μία χωμάτινη παιδική χαρά, τη μόνη διαθέσιμη εγκατάσταση στο σχολείο μαύρων στον φυλετικά διαχωρισμένο Νότο της δεκαετίας του 1950. Αν και του προσφέρθηκαν περισσότερες υποτροφίες για τις ποδοσφαιρικές του ικανότητες, ο Φρέιζερ αποδέχθηκε πρόταση μπάσκετ από το Πανεπιστήμιο του Νότιου Ιλινόις, το οποίο ήταν το πρώτο μικρό ανώτατο ίδρυμα που κέρδισε το Εθνικό Τουρνουά Πρόσκλησης. Ο Φρέιζερ κέρδισε τιμητικές διακρίσεις στην Αμερική  και οι Νιου Γιορκ Νικς τον έκαναν την επιλογή τους στον πρώτο γύρο (πέμπτη συνολικά) στο ντραφτ του ΝΒΑ το 1967.

Ξεκίνησε αργά, έχοντας μόνο 9,0 πόντους μέσο όρο το 1967–68, κάτι που δεν τον εμπόδισε να συμπεριληφθεί στην καλύτερη ομάδα των ρούκι. Βασιζόμενοι στις γρήγορες πάσες του και στα πολλαπλά κλεψίματά του, οι Νικς έχτισαν γρήγορα έναν ασυνήθιστα ισορροπημένο σύλλογο, που έφτασε στους τελικούς της Ανατολικής Κατηγορίας το 1968–69. Ο Φρέιζερ είχε κατά μέσο όρο 17,5 πόντους εκείνη τη δεύτερη σεζόν και κέρδισε την πρώτη από τις επτά συνεχόμενες επιλογές στην καλύτερη αμυντική ομάδα πρώτη ομάδα του NBA. Ως παίκτης των Νικς, σκόραρε 19,3 πόντους ανά παιχνίδι, έπαιξε σε επτά NBA All-Star Game και συμπεριλήφθηκε σε τέσσερις πρώτες ομάδες του NBA. Τον θυμούνται ιδιαίτερα για την εμπνευσμένη του εμφάνιση στον έβδομο και καθοριστικό αγώνα των  συναρπαστικών τελικών του NBA του 1970 με αντίπαλο τους Λος Άντζελες Λέικερς, όπου σημείωσε 36 πόντους και που έδωσε το πρώτο πρωτάθλημα της καριέρας του. Το δεύτερο του πρωτάθλημα το 1973 σηματοδότησε την κορύφωση της σταδιοδρομίας του, έχοντας στα πλέι οφ μέσο όρο 21,9 πόντους, 7,3 ριμπάουντ 6,2 ασίστ ανά παιχνίδι. Οι Νικς μετά το 1973 άρχισαν σταθερή πτώση που τους οδήγησε να βγουν εντελώς από τα πλέι οφ μέχρι το 1976. Το 1976–77, ο μέσος όρος του στο σκοράρισμα έπεσε στους 17,4 πόντους ανά αγώνα και οι Νικς έχασαν τα πλέι οφ για δεύτερη συνεχόμενη χρονιά και ο Φρέιζερ έκλεισε την καριέρα του στην ομάδα ως ο πρώτος όλων των εποχών των Νικς σε σκοράρισμα (14.617 πόντοι), ασίστ (4.791), παιχνίδια (759) και λεπτά συμμετοχής (28.995).

Έπαιξε για δύο ακόμα χρόνια στους Κλίβελαντ Καβαλίερς. Έκλεισε την καριέρα του με μέσο όρο 18,9 πόντους, 6,1 ασίστ και 5,9 ριμπάουντ ανά παιχνίδι, έξι επιλογές στις καλύτερες ομάδες της χρονιάς και συμμετοχή σε επτά NBA All-Star Game. 
Εισήχθη στο Naismith Memorial Basketball Hall of Fame το 1987 και επιλέχθηκε στους 50 καλύτερους παίκτες στην επετειακή ομάδα των 50 χρόνων του NBA το 1996 καθώς και στη αντίστοιχη των 75 χρόνων το 2021.

## Τίτλοι και διακρίσεις

* 2 × πρωταθλητής NBA (1970, 1973)
* 7 × NBA All-Star (1970 – 1976)
* MVP του NBA All-Star Game (1975)
* 4 × Πρώτη ομάδα All-NBA (1970, 1972, 1974, 1975)
* 2 × All-NBA δεύτερη ομάδα (1971, 1973)
* 7 × NBA Καλύτερη αμυντική ομάδα (1969 –1975)
* NBA Καλύτερη ρούκι ομάδα (1968)
* Η ομάδα όλων των εποχών για την 50ή επέτειο του NBA
* Η ομάδα όλων των εποχών για την 75η επέτειο του NBA
* Νο. 10 που αποσύρθηκε από τους Νιου Γιορκ Νικς
* Πρωταθλητής NIT (1967)
* MVP NIT (1967)

## Παραπομπές


## Εξωτερικοί σύνδεσμοι
 
* Αναλυτικά στατιστικά στοιχεία 
* Walter "Walt" Frazier 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Πόιντ γκαρντ
Κατηγορία:Εισαχθέντες στο Naismith Memorial Basketball Hall of Fame